Ekselencije,

Uvaženi gosti,

Dame i gospodo,

Velika mi je čast i zadovoljstvo poželjeti Vam svima dobrodošlicu večeras, kako bi skupa proslavili naš Nacionalni dan.

Naš Nacionalni dan je rođendan novog cara, Naruhita, koji će napuniti 60 godina, 23. februara ove godine.

Njegovo veličanstvo je preuzelo tron u maju, a u oktobru 2019. je održana svečana ceremonija ustoličenja, u kojoj je među stranim zvaničnicima učestvovao i predsjedavajući Predsjedništva u BiH, gospodin Željko Komšić. Japan ima vrlo kratku himnu, ali i veoma dugu historiju carske porodice, koja seže više od 2000 godina u prošlost.

Krajem prošle godine je konačno formirano novo Vijeće ministara BiH, i mi se nadamo da će biti uspješno i da će poseban akcenat staviti na problem stagnirajućih reformi, u interesu naroda. Također se radujemo suradnji s novom Vladom u narednim godinama.

Što se tiče bilateralnih odnosa između Japana i BIH, naša suradnja se razvija na više polja.

Pored naše stalne podrške obnovi škola, domova zdravlja i sektoru deminiranja, koji uključuje ukupno 11 projekata u prošloj godini, japanska vlada je putem BiH vlade na državnom nivou donirala neophodnu opremu i vozila za posebnu namjenu za vodosnadbijevanje, setove agrometeoroloških sistema za posmatranje, civilnu zaštitu, te patrolna vozila za autoceste, za oba entiteta. Ove donacije će poboljšati kapacitet i efektivnost rada javnih službi. Novi projekti tehničke pomoći su također pokrenuti u sektoru javnog transporta sa Vladom Kantona Sarajevo, kao i mentorske usluge za mala i srednja preduzeća.

Obim suradnje sa sarajevskim Univerzitetom se povećava, a u oktobru je počeo novi kurs japanskog jezika za studente postdiplomskih studija. Nedavno je japanska vlada odlučila pomoći Univerzitetu u modernizaciji prostorija za japanske studije, sa novom IT opremom. Ovaj prostor će biti dobra platforma za promociju međusobnog razumijevanja i razmjene mladih između Japana i BiH.

U ekonomskom sektoru pratimo neke pozitivne pomake u proizvodnji i IT sektoru, u BiH, kao i ostalim državama Zapadnog Balkana. Nadamo da će Vlada poduzeti nove mjere, u cilju privlačenja stranih investicija. U tom smislu želim naglasiti da su politička stabilnost i funkcionalna vlada najbitniji uvjeti za privlačenje stranih investitora.

Dame i gospodo,

Sljedeće Ljetnje olimpijske i paraolimpijske igre će se ponovo održati u Tokiju ove godine.

Iako je cijeli proces kvalifikacija za Igre još u toku, neki BiH sportaši su se već kvalificirali. Svim BiH sportistima, uključujući Amela Tuku, Mesuda Pezera, Larisu Cerić, kao i tim u sjedećoj odbojci, želim puno uspjeha ovog ljeta. Japanski južni otočni grad Isen-cho, kao grad domaćin, je spreman podržati i ugostiti BiH sportiste. U Naganu 1998, BiH sportisti su učestvovali po prvi put, nakon sticanja neovisnosti. Moto Igara, koji je obznanjen tek prije 3 dana, je “ujedinjeni kroz emocije”. Svim članovima BiH delegacije ćemo ponovo poželjeti toplu dobrodošlicu i iskreno se nadamo da će ovaj događaj približiti i ujediniti narode u ovoj zemlji.

Želim iskoristiti ovu priliku, kako bih izrazio svoju zahvalnost predstavnicima japanskih kompanija, koje su nam se pridružile večeras i izložile svoje proizvode.

Na kraju, nadam se da ćete uživati večeras, te vam svima želim sretnu i uspješnu Novu godinu.

Hvala vam.

Želim predložiti zdravicu za dug život Njegovog veličanstva, kao i dalji prosperitet naroda Bosne i Hercegovine.